Alates tänasest saab Telia e-poes ning esindustes tellida eelmüügi korras Apple’i uusimaid nutitelefone iPhone 11, iPhone 11 Pro ning iPhone 11 Pro Max.
Uute mudelite eelmüük kestab kuni 26. septembri hilisõhtuni ning alates 27. septembrist algavad esimesed tarned ning tavamüük.
iPhone 11 seeria telefonid eristuvad varasematest mudelitest uue ning veelgi võimekama ja kiirema protsessori poolest. Samuti on uutel mudelites parema kestvusega aku, värskem disain, vastupidavam korpus ning võimekamad kaamerad.
iPhone 11 mudelid jõuavad klientideni erinevates mälumahtudes ja värvivalikutes ning mudelite hinnad algavad 819 eurost.
iPhone 11 tehniliste andmete ja hindadega saab tutvuda Telia veebilehel.